એનએસઈનો નિફટી સ્પોટ આગલા બંધ ૭૬૮૩.૬૫ સામે ૭૭૦૬.૬૫ મથાળે ખુલીને આરંભમાં નરમાઈએ ૬૮.૮૦ પોઈન્ટના ઘટાડે નીચામાં ૭૬૮૩.૬૫ સુધી આવી ગયો હતો.જે ૧૧ વાગ્યા બાદ ધિરાણ નીતિની સમીક્ષામાં રેટ કટ નહીં આવતાં શેરોમાં લેવાલીમાં સાવચેતીએ અથડાતી ચાલ જોવાયા બાદ બે વાગ્યા પછી ફંડોની ઓટો શેરોમાં બજાજ ઓટો, મહિન્દ્રા એન્ડ મહિન્દ્રા, ટાટા મોટર્સ સહિતમાં મોટી લેવાલી સાથે સિમેન્ટ શેરોમાં અલ્ટ્રાટેક સિમેન્ટ, એસીસી, ગ્રાસીમ, અંબુજા સિમેન્ટ સાથે ડીએલએફ તેમ જ ચીનના નબળા સર્વિસિઝ આંકે નોન-ફેરસ મેટલના ભાવોમાં ઘટાડા છતાં મેટલ શેરોમાં હિન્દાલ્કો, ટાટા સ્ટીલ, સેસાસ્ટરલાઈટ, જિન્દાલ સ્ટીલ સહિતમાં આક્રમક લેવાલી અને આઈટી શેરો ઈન્ફોસીસમાં લેવાલીએ નિફટી ૭૭૫૦ની સપાટી કુદાવી ઉપરમાં ૭૭૫૨.૪૫ સુધી ઉછળી અંતે ૬૨.૯૦ પોઈન્ટની તેજીએ ૭૭૪૬.૫૫ બંધ રહ્યો હતો.